EkBass/fiwiki-20250220-pages-articles huggingface dataset:
Siipimies (kirja)

Siipimies (Airman) on Eoin Colferin kirjoittama historiallinen fantasiaromaani. Englanninkielinen alkuteos ilmestyi alkuvuodesta 2008, ja WSOY julkaisi romaanin suomeksi vielä samana vuonna Jaakko Kankaanpään kääntämänä. Siipimies oli ehdolla Carnegie-mitalin saajaksi vuonna 2009. == Juoni == Kirjan tapahtumat alkavat vuoden 1878 Pariisin maailmannäyttelyssä. Salteesaarten kuninkaan vartioon kuuluva Declan on päässyt raskaana olevan vaimonsa kanssa koelennolle kuumailmapallolla, kun synnytys yhtäkkiä alkaa ja lapsi syntyy taivaalla. Niin alkaa Conor Broekhartin lentäjänura. Lapsuutensa hän viettää Irlannin rannikon edustalla sijaitsevassa Salteesaarten kuningaskunnassa. Kerran hän pelastaa kuninkaan tyttären palavasta linnantornista käyttämällä kuningaskunnan lippua laskuvarjona. Tämän seurauksena hän pääsee kuninkaan suosioon. Conorin elämä kuitenkin muuttuu järkyttävästi, kun vallankaappausta suunnitteleva marsalkka Bonvilian murhaa kuninkaan ja Conorin opettajan. Conorin hän telkeää väärällä nimellä vankilaan. Kahden vankeusvuoden jälkeen Conorilla on suunnitelma. Pian Salteen asukkaat huomaavat salaperäisen ”siipimiehen” liitävän saarten yllä. == Lähteet == == Aiheesta muualla == * Mari Viertola: Lentävä paholainen vai pelastava enkeli. Turun Sanomat. 24.6.2008. * Pertti Avola: Siipimiehen vanhat vaatteet. Helsingin Sanomat. 29.5.2008. Luokka:Vuoden 2008 kirjat Luokka:Nuortenkirjat Luokka:Tieteisromaanit Luokka:Irlantilaiset romaanit
Hei mies

Hei mies on suomalaisen Popeda-yhtyeen kappale ja samalla debyyttisingle. Se julkaistiin 5. huhtikuuta 1978. Singlen B-puoli oli nimeltään ”Mönkiäislaulu”. Kappaleet valittiin yhdessä Poko Rekords -levy-yhtiön johtajan Epe Heleniuksen (joka tuotti singlen ja oli poikkeuksellisesti mukana studiossa) kanssa. Ilari Ainialan säveltämä ja sanoittama "Hei mies" kertoo mm. perheväkivallasta, ja on hyvin punk-henkinen, vaikka Popeda ei muuten ollut musiikillisesti eikä ulkoisesti sen enempää punkkareita kuin diinareitakaan. B-puolen "Mönkiäislaulu" on yhtyeen perustajakaksikon Pate Mustajärven ja Ilpo Ainialan yhdessä sanoittama ja Ainialan säveltämä. Kappaleesta on tullut aikojen saatossa eräänlainen klassikko Popedalle, vaikkei se olekaan varsinainen hitti. Rumpali Kai Holm hoisi kuplinta-efektin puhaltamalla pillillä piimälasiin. Alun perin ensimmäiseksi singleksi kaavailtiin "Kormus" -kappaletta, joka on mukana yhtyeen debyyttialbumilla Popeda. Helenius piti Mustajärven sanoitusta kuitenkin liian vakavana, ja ajatuksesta luovuttiin. Mustajärvi muistelee Popedasta kertovassa Ilikeesti kiitää -kirjassa, että "Kormuksen" pohjat olisi joka tapauksessa äänitetty samalla reissulla. Single äänitettiin Lahden Microvox-studiossa. == Kappaleet == A-puoli # Hei mies (säv. ja san. Ilari Ainiala) B-puoli # Mönkiäislaulu (säv. I. Ainiala, san. I. Ainiala & Pauli Mustajärvi) == Kokoonpano == * Pate Mustajärvi – laulu * Arwo Mikkonen – kitara * Ilari Ainiala – basso * Ari Puukka – kitara * Kai Holm – rummut ;Tuotanto * Epe Helenius – tuottaja * Pekka Nurmikallio – äänittäjä Microvox, Lahti, 8. helmikuuta 1978 * Pate & Ilpo – Pate & Ilpo == Lähteet == * Vesa Kontiainen & Kjell Starck: Ilikeesti kiitää (Like, 2001) Luokka:Vuoden 1978 kappaleet Luokka:Popedan kappaleet
Matsumoto Bizen no kami Ki no Masamoto

Matsumoto Bizen no kami Ki no Masamoto oli japanilainen samurai, joka yhdessä Kunii Kagetsugun kanssa perusti Kashima-Shinryū () nimisen perinteisen japanilaisen taistelulajikoulukunnan 1400-luvun lopulla. Matsumoto Bizen no kami Ki no Masamoto oli kuuluisa urotöistään. Esimerkiksi Akira Kurosawa on lainannut käsikirjoitukseensa otteita Masamotoa koskevista japanilaisista legendoista. Seitsemän samuraita elokuvan alussa on kohtaus, jossa ikääntynyt samurai Kambei Shimada (Takashi Shimura) pelastaa buddhalaismunkiksi naamioituneena vauvan tätä panttivankina pitävältä ryöväriltä. Tätä tarinaa on Japanissa kerrottu juuri Masamoton urotekona. == Lähteet == * ===Viitteet=== Luokka:Samurait Luokka:Budō- ja bujutsuvaikuttajat Luokka:Syntymävuosi tuntematon Luokka:Kuolinvuosi tuntematon
Kunii Kagetsugu

Kunii Genpachirô Kagetsugu oli japanilainen samurai, joka yhdessä Matsumoto Bizen no kami Ki no Masamoton kanssa perusti Kashima-Shinryū () nimisen perinteisen japanilaisen taistelulajikoulukunnan 1400-luvun lopulla. ==Lähteet== * Luokka:Samurait Luokka:Budō- ja bujutsuvaikuttajat
Olen kaunis – kaikki laulut 1978–1980

Olen kaunis – kaikki laulut 1978-1980 on Pelle Miljoonan neljän CD:n levykokoelma. Se julkaistiin 28. toukokuuta 2008. Boxi sisältää Pelle Miljoonan neljä ensimmäistä studioalbumia sekä Näyttämökuvia-livealbumin. Mukana on myös viisi aiemmin julkaisematonta live-taltiointia, jotka löytyivät Tumppi Varosen arkistoista. == Kappaleet == Levy 1: # "Mä vaan pogoon" # "Lontoo" # "Mä hajotan tän maailman" # "Pikkuhitleri" # "Akateeminen poika" # "Mun rakkaus" # "Ei oo järkee mennä armeijaan" # "Tahdon olla vapaa" # "Olen työtön" # "Seison paitsiossa" # "Mie en välitä mistään" # "Olen ulkona" # "Raivoon" # "Yhteiskunta haisee" # "Laulu Koskisen Masasta" # "Hyvinvointikakarat" # "Nuoriso sairastaa syöpää" # "Mitä on punk?" # "Rocktähti" # "Häpeän olla valkoinen" # "En jumaloi Amerikkaa" # "Väkivalta ja päihdeongelma" # "Elektroninen xtaasi" # "Lähdetään kiitämään" # "Meidän on tulevaisuus" # "Ramblin’ Rose" # "Mulla menee lujaa" # "Rakastava voima" # "Lanka palaa" # "Intiaanikesä" # "Ketään ei kiinnosta mitään" Levy 2: # "TV" # "Pelkistettyä todellisuutta" # "Mua valvotaan" # "Epärehellisyys perii maan" # "Natsit natsit" # "Pelko ja viha" # "Helsinki" # "Automaatti" # "Vallankumous kulttuuriin" # "Yhdistytään" # "Enää itkeä voit" (- Like a Rolling Stone -) # "Hyvä fiilis" # "Nuoret sankarit" # "Juosten kohti elämää" # "Ajassa tapahtuu" # "Gabriel" # "Tämä sukupolvi" # "Uusi kuva ihmisestä" # "Tahdon rakastella sinua" # "Näkymä Avenuelle" # "Kaikesta täytyy maksaa" # "Stadi by night" # "Elä (kun olet nuori vielä)" # "Viimeinen syksy" Levy 3: # "Nuoret sankarit" # "Mulla menee lujaa" # "Lähdetään kiitämään" # "Juosten kohti elämää" # "Ajassa tapahtuu" # "Tämä sukupolvi" # "Rakastava voima" # "Gabriel" # "Elä (kun olet nuori vielä)" # "Lanka palaa" # "Raitsikka oot" # "Koko yö" # "Tapan aikaa" # "Stadi by night" # "Näkymä avenuelle" # "Tahdon rakastella sinua" # "Tiina on niin nuori" # "Hyvä fiilis" # "Garageland" # "My Generation" Levy 4: # "Moottoritie on kuuma" # "Vapaus on suuri vankila" # "Meille kävi näin" # "Koska sydän sanoi niin" # "Kovat kundit" # "Olen kaunis" # "Juokse villi lapsi" # "Nuoret rakastavaiset" # "Älä äiti itke" # "Tänä yönä vien sut pois" # "Elämän pyörä" # "Moottoritie" # "Hyvää yötä maailma" # "Olen kaunis" (singleversio) # "Viesti (teille kovikset)" # "Lanka palaa" # "Gabriel" # "Tänä yönä vien sut pois" # "Elä (kun olet nuori vielä)" # "Olen kaunis" == Arviot == * Soundi: Soundi == Lähteet == Luokka:Vuoden 2008 kokoelma-albumit Luokka:Pelle Miljoonan kokoelma-albumit Luokka:Musiikkiboksit
Patrick Kavanagh

Patrick Kavanagh (Pádraig Caomhánaigh) (21. lokakuuta 1904 – 30. marraskuuta 1967) oli irlantilainen runoilija ja kirjailija. Hänen tunnetuimpia teoksiaan on laaja eeppinen runoelma Nälkä, joka ilmestyi 1943. Se kuvaa maalaiselämän henkisiä ja seksuaalisia turhautumia ja herätti niin kirjallisten piirien kunnioitusta kuin sensuurimielisten piirien huomion. Toinen yhtä laaja runoelma, jonka Kavanagh kirjoitti samana vuonna, julkaistiin vasta 30 vuotta myöhemmin.Katherine Kavanagh Trust Trinity College Dublin Kavanagh oli isänmaallinen ja julisti, että nurkkapatrioottisuus on universaalia ja että runoilijan tulisi pysyä itselleen läheisissä aiheissa. Kavanagh julkaisi kahdeksan runokokoelmaa, yhdeksän romaania ja kolme omaelämänkerrallista teosta. Hänen teoksistaan on otettu uusia painoksia jatkuvasti, myös 2000-luvulla. ==Suomennettuja runoja== Runoja antologiassa Maailman runosydän, toim. Hannu Tarmio ja Janne Tarmio, WSOY Helsinki 1998 ISBN 951-0-22134-1 Kavanagh'n runot suomentanut Risto Ahti.Patrick Kavanagh, Luettelo suomennetuista runoista, Linkki maailman runouteen, Runotietokanta, Lahden kaupunginkirjasto. Päivitetty 17.5.2021, viitattu 23.5.2021 * Kadunkulman Kristus * Märkä huhtikuun ilta == Lähteet == ==Aiheesta muualla== *Patrick Kavavaughin runoja esittelevä verkkosivu Luokka:Irlantilaiset kirjailijat Luokka:Irlantilaiset runoilijat Luokka:Vuonna 1904 syntyneet Luokka:Vuonna 1967 kuolleet
DEBIE-2

DEBIE-2 (DEBris In Orbit Evaluator - 2) on mikrometeoroideja ja pienikokoista avaruusromua havainnoiva laite Kansainvälisen avaruuaseman eurooppalaisessa Columbus-moduulissa. Laitteen valmistivat suomalainen Patria Advanced Solutions (nyk. Systems), Oxford International ja Space Systems Finland. Laite laukaistiin avaruuteen vuonna 2008. Laite oli avaruusasemalla Retkikuntien 16-20 aikana. Columbus-moduulin ulkopuolella oleva DEBIE-2 havainnoi kappaleiden määrää, niiden esiintymisajanjaksoja ja kappaleiden pitkäaikaista käyttäytymistä. Laitteen toiminta perustuu anturiin osuvien mikrometeoroidien ja avaruusromun törmäyksiin. Laite havaitsee kappaleita, jotka ovat vähintään mikrometrin kokoisia. Maan lähellä avaruudessa on noin 15 000 havaittavissa olevaa yli kymmensenttistä avaruusromun kappaletta; tätä pienempiä kappaleita on paljon enemmän. Tietoa pienistä kappaleista tarvitaan avaruusaluksiin kohdistuvien riskien arviointiin ja aluksien suojakuorien suunnittelua varten. Laitteen ensimmäinen versio DEBIE-1 laukaistiin kiertoradalle vuoden 2001 jälkipuoliskolla PROBA-satelliitin mukana. ==Lähteet== * ===Viitteet=== ==Aiheesta muualla== * Luokka:Avaruusaluskomponentit
Eikosanoidit

Eikosanoidit ovat lipidihormoneja, jotka vaikuttavat elimistön moniin toimintoihin, muiden muassa tulehdusreaktioon, allergiareaktioon, kuumeeseen ja muihin immuunivasteisiin sekä veren virtauksen säätelyyn. Eikosanoidit syntetisoituvat hapettumisreaktiolla vapaasta arakidonihaposta tai muista monityydyttymättömistä rasvahapoista, joissa on 20 hiiliatomia. Eikosanoidit voivat välittyä endokriinisesti verenkierrossa tai parakriinisesti kudoksessa. Eikosanoidireseptorit voivat olla solukalvoreseptoreja tai tumareseptoreja, joihin sitoutuakseen ne eivät tarvitse toisiolähettejä, koska lipideinä ne voivat liueta solukalvon ja tuman kalvojen läpi. Eikosanoidit ovat oksylipiinejä, ja niihin kuuluvat muun muassa prostaglandiinit, leukotrieenit, prostasykliinit ja tromboksaanit. Eikosanoidit voivat syntetisoitua entsymaattisesti tai ilman entsyymin vaikutusta. Tärkeitä entsyymejä ovat esimerkiksi prostaglandiineja syntetisoiva syklo-oksigenaasi sekä leukotrieenejä syntetisoiva lipoksigenaasi. Monet tulehduskipulääkkeet, muiden muassa ibuprofeeni ja ketoprofeeni, vaikuttavat juuri syklo- oksigenaasientsyymiä estävästi, jolloin eikosanoidisynteesi vähenee ja tulehdusreaktio ja kuume sitä myötä laantuvat. Glukokortikoidit vaikuttavat niin ikään eikosanoidipitoisuuksia vähentävästi: ne estävät arakinodihapon vapautumista, jolloin eikosanoidisynteesi vähenee. == Lähteet == == Aiheesta muualla == *Duodecim, Terveyskirjasto: Eikosanoidi *Synthesis of Eicosanoids Luokka:Lipidit Luokka:Hormonit
Force Majeure (yhtye)

Force Majeure on suomalainen power metal -yhtye. Yhtye perustettiin Järvenpäässä vuonna 1998. Debyyttialbumi Frozen Chambers julkaistiin huhtikuussa 2008 ja se sijoittui Suomen virallisella listalla sijalle 37https://www.ifpi.fi/lista/albumit/2008/15/. Levyltä julkaistu single Dr. Daydream oli parhaimmillaan sinkkulistan 4https://www.ifpi.fi/lista/singlet/2008/8/. Lokakuussa 2011 julkaistiin yhtyeen toinen albumi Saints of Sulphur, joka oli ensimmäinen levy uuden rumpalin, Jaakko Nylundin kanssa. Levyn julkaisun jälkeen laulaja vaihtui Ricky Tourneesta Marcus Långiin. Syyskuussa 2017 julkaistiin yhtyeen kolmas albumi The Rise of Starlit Fires, joka oli ensimmäinen levy uuden laulajan, Marcus Långin kanssa. == Jäsenet == * Jussi Reuhkala – kitara (1998–) * Eemeli Ojanen – kitara (1998–) * Tuomas Väänänen – basso (2001–) * Jaakko ”Jake” Nylund – rummut (2008–) * Marcus Lång – laulu (2014–) === Entiset jäsenet === * Ricky Tournee – laulu (2004–2013) * R. Paajanen – rummut (2001) * R. Hyytiäinen – koskettimet (2001) * Niko Mattila – laulu (2001–2004) * Juuso Myllyharju – rummut (2002–2007) * Veikko Oittinen – koskettimet (2003–2006) * Heikki Saari – rummut (2007–2008) * Kari ”Huikka” Huikuri – koskettimet (2006–2008) ==Diskografia== ;Studioalbumit * * * EP:t * ;Singlet * * * Gemini Rising (2017) == Lähteet == == Aiheesta muualla == * * * Luokka:Suomalaiset power metal -yhtyeet
Colm Tóibín

Colm Tóibín (s. 30. toukokuuta 1955 Enniscorthy, Wexfordin kreivikunta, Irlanti) on irlantilainen kirjailija ja kriitikko. Hänen teostensa teemoja ovat ulkomailla asuminen, luovuus ja identiteetin etsintä ja säilyttäminen. Hän on arvioinut ankarasti irlantilaista yhteiskuntaa. Tóibín opiskeli University College Dublinissa ja muutti heti valmistuttuaan Barcelonaan. Vuonna 1978 hän palasi Irlantiin, aloitti yliopisto-opinnot, mutta keskeytti ne ja ryhtyi sen sijaan toimittajaksi. Hän on toiminut myös kriitikkona ja luennoitsijana kotimaassa ja ulkomailla, muun muassa Princetonin yliopistossa. Syyskuussa 2011 Tóibín aloittaa Kingsley Amisin seuraajana luovan kirjoittamisen opetuksen Manchesterin yliopistossaWalsh, Caroline, "Colm Tóibín wins Irish Pen award". The Irish Times. 4.2.2011.. The Blackwater Lightship ja The Master olivat julkaisuvuosinaan ehdokkaina Booker-palkinnon saajaksi. The Master sai kansainvälisen Impac Dublin -palkinnon ja Brooklyn sai vuoden parhaan kirjan Costa-palkinnon (aiemmin nimeltään Whitbread- palkinto). Suomeksi vuonna 2011 ilmestynyt Brooklyn on Tóibínin teoksista ensimmäinen suomennettu. == Teokset == * The South, 1992, ISBN 9780330323338 (irlantilaisia siirtolaisia Espanjassa) * The Heather Blazing, 1994, ISBN 0140175326 (irlantilainen tuomari pohtii elämäänsä) * Lady Gregory's Toothbrush, ISBN, 9780299180003 * Story of the Night, 1997, ISBN 9780330340182 (mies salaa homouttaan Argentiinassa Falklandin sodan aikaan) * Blackwater Lightship, 1999, ISBN 9780330389860 (irlantilainen suku kokoontuu kuolevan miehen kotiin) * Sign of the Cross, 2001, ISBN 9780330373579 (matkakirja Euroopan katolisista maista) * The Master, 2004, (amerikkalainen mies salaa homouttaan 1800-luvun Euroopassa) * Mothers and Sons, 2006 (suom. Äitejä ja poikia, Tammi 2013) * Brooklyn, 2009 (suom. Brooklyn, Tammi 2011) * The Empty Family, 2011 * The Testament of Mary, 2012, ISBN 978-1451688382 * Nora Webster, 2014, ISBN 978-1439138335 (suom. Nora Webster, Tammi 2016) * Long Island, 2024 (suom. Long Island, Tammi 2024) == Suomennetut teokset == * * Äitejä ja poikia. (Mothers and Sons, 2006). Suom. Kaijamari Sivill. Keltainen kirjasto 445. Tammi, 2013. ISBN 978-951-31-7025-7 * Nora Webster. (Nora Webster, 2014). Suom. Kaijamari Sivill. Keltainen kirjasto 471. Tammi 2016. ISBN 978-951-31-8526-8 * Long Island. (Long Island, 2024). Suom. Kaijamari Sivill. Keltainen kirjasto 548. Tammi 2024. ISBN 978-952-04-6107-2 ==Lähteet== == Aiheesta muualla == *Virallinen kotisivu Luokka:Irlantilaiset kirjailijat Luokka:Vuonna 1955 syntyneet Luokka:Elävät henkilöt
Walther PPK

Walther PPK () on saksalaisen Carl Walther GmbH Sportwaffen -yhtiön valmistama kaksitoiminen, massasulkuinen itselataava pistooli. Aseen sarjatuotanto alkoi vuonna 1931 ja jatkuu edelleen. Ennen toista maailmansotaa aseet valmistettiin Zella-Mehlisissä, joka jäi sodan jälkeen Itä-Saksan puolelle. Waltherin tehtaan toiminta jatkui lännessä Ulmissa. Toisen maailmansodan jälkeen Saksaa kiellettiin valmistamasta sotilasaseita. Näin PPK:n valmistusta siirrettiin Ranskan puolelle, mutta ilmeisesti imagosyistä luistiin merkittiin Ulm. Ase luokitellaan taskuaseeksi. Walther PP oli heti markkinoille tultuaan myyntimenestys. Kaksi vuotta myöhemmin suunniteltiin siviilipukuisille poliiseille tarkoitettu PPK-malli, joka oli pienempi ja siten helpompi kantaa kotelossa takin alla. Tärkeää oli myös, että asetta voitiin turvallisesti kantaa patruuna piipussa ja iskuvasara alhaalla. Ammuttaessa tarvitsee vain poistaa varmistin ja vetää liipasimesta. Luistin takaosassa oleva ladatun patruunapesän ilmaisin on turvallisuustekijä itselataavassa pistoolissa, koska patruunoita ei näe. PP–mallista poiketen PPK:n kahva muodostuu metallisesta etuseinästä ja yksiosaiseksi valetusta muovisesta kahvasta. Kahvan pidennyksenä on usein lippaan pohjalevyn sormituki. Ase on myös tunnettu diktaattori Adolf Hitlerin itsemurhavälineenä ja James Bond -elokuvista. Sitä käytettiin myös Katynin joukkomurhien toteuttamisvälineenä, syynä tähän valintaan olivat aseen rekyylin suhteellinen keveys ja sen varmatoimisuus. Saksalaisaseiden käyttö antoi myös Neuvostoliitolle mahdollisuuden syyttää Saksaa tekemästään joukkomurhasta. Aseita kului kuitenkin paljon määrällisesti, koska uhreja tapettiin sadoittain saman päivän aikana. Suosittuudestaan johtuen asemalli ja sen muoto on myöhemmin laajasti kopioitu, jopa leluaseisiin. Ase on korkealaatuisesti valmistettu, ja niinpä sitä pidetään asiantuntijapiireissä laatustandardina. Muun muassa venäläinen Makarov-pistooli on Waltherin johdannainen. == Lähteet == * *Johnsson, Peter: Stalinin murhat Katynissa. Mansarda, Tallinna, 2014. Alkuteos ruotsiksi, 2010. Suom. Kari Klemelä. Isbn 978-952-5664-15-7.(s.101-108) ==Aiheesta muualla== *Modern Firearms Luokka:Pistoolit de:Walther PP und PPK ko:발터 PPK
The Single Factor

The Single Factor on brittiläisen Camel-yhtyeen vuonna 1982 julkaistu yhdeksäs studioalbumi. Albumi oli lähinnä Decca-yhtiölle tehty sopimusluonteinen albumi. Yhtyeen aiemmista albumeista poiketen The Single Factor koostuu lyhyistä, 3-5 minuuttia kestävistä sävellyksistä. Kitaristi Andrew Latimer oli ainoa jäljellä oleva alkuperäisjäsen, vaikkakin alkuperäinen kosketinsoittaja Peter Bardens vieraili B-puolen aloittavassa ”Sasquatch”-kappaleessa. Aiemmilla albumeilla soittanut alkuperäisrumpali Andy Ward oli poissa ”vakavan käsivamman vuoksi”. Jälkeenpäin paljastettiin, että hänet pakotettiin jäämään pois mielenterveysongelmien takia. ==Kappaleet== *Kaikki kappaleet säveltänyt ja sanoittanut Andrew Latimer, ellei toisin mainita. A-puoli # # # # # B-puoli # * # # # # # ==Kokoonpano== * Andrew Latimer – kitara, piano, laulu * Graham Jarvis – rummut * Peter Bardens – organ, minimoog * David Paton – basso, laulu * Chris Rainbow – laulu * Dave Mattacks – rummut * Haydn Bendall – kosketinsoittimet * Duncan Mackay – kosketinsoittimet * Simon Phillips – rummut * Francis Monkman – kosketinsoittimet * Anthony Phillips – kosketinsoittimet * Tristan Fry – glockenspiel * Jack Emblow – sovitukset ==Lähteet== Luokka:Camelin albumit Luokka:Vuoden 1982 albumit
Yūko Ogura

Yūko Ogura (, s. 1. marraskuuta 1983 Mobara, Chiban prefektuuri) on suosittu japanilainen idoli ja malli, joka tunnetaan söpöstä ja viattomasta koulutyttö- lookistaan. Häntä kutsutaan Japanissa yleensä lempinimellä Yūkorin (). == Aiheesta muualla == *Yūko Oguran kotisivut *Yuko Ogura's Photo Collection Luokka:Japanilaiset laulajat Luokka:Japanilaiset mallit Luokka:Vuonna 1983 syntyneet Luokka:Elävät henkilöt
Frozen Chambers

__NOTOC__ Frozen Chambers on power metal -yhtye Force Majeuren huhtikuussa 2008 julkaistu esikoisalbumi. Ensimmäisenä singlenä albumilta julkaistiin kappale Dr. Daydream hieman ennen albumin julkaisua Suomessa. Toinen julkaistu single on kappaleesta Endure The Cold, singlessä on mukana myös kolme aiemmin julkaisematonta kappaletta. Frozen Chambers kipusi ensimmäisen myyntiviikkonsa jälkeen Suomen virallisen albumilistan sijalle 37. Singlekappale Dr. Daydream nousi Suomen virallisen singlelistan sijalle neljä. Albumin ensimmäinen musiikkivideo tehtiin kappaleesta Gatecrusher. == Kappaleet == # # # # # # # # # # == Kokoonpano == === Yhtye === * Ricky Tournee – laulu * Jussi Reuhkala – kitara * Eemeli Ojanen – kitara * Huikka – kosketinsoittimet * Tuomas Väänänen – basso * Heikki Saari – rummut * Juuso Myllyharju – rummut albumilla Frozen Chambers === Tuotanto === * Kari "Huikka" Huikuri – äänittäjä * Force Majeure & Kari "Huikka" Huikuri – tuottajat * Nino Laurenne – miksaaja (Sonic Pump Studios) * Svante Forsbäck – masteroija (Chartmakers) * Tero Salonen – kansitaide * Toni Salminen – valokuvat == Arvostelut == * Dangerdog.com: Dangerdog.com: Album review * Imperiumi.net: Imperiumi.net: Levyarvio == Lähteet == == Aiheesta muualla == * * Luokka:Vuoden 2008 esikoisalbumit Luokka:Force Majeuren albumit
Sähkövalo

Sähkövalon käyttöönottoa on pidetty modernin yhteiskunnan symbolina niin idässä kuin lännessäkin. Suomessakin järjestettiin "valonjuhlia" kun uusia kyliä kytkettiin sähköverkkoon. == Historia == Sähkövalaistus alkoi kaarilampusta ja hehkulampusta 1800-luvulla. Pian sen jälkeen, kun Alessandro Volta oli keksinyt pariston, Humphry Davy rakensi kaarilampun. Muut jatkoivat kehitystä kokeillen erilaisia hehkulankamateriaaleja. Thomas Alva Edison kumppaneineen löysi sopivan hehkulankamateriaalin, ja 1900-luvun puolella hehkulamput syrjäyttivät kaarilamput. Hehkulamppujen jälkeen varsinkin toimistotiloijen valaistuksessa tuli suosioon loisteputki, ja sen jälkeen LED. Suomen ensimmäinen sähkölamppu otettiin käyttöön Tampereella, Finlaysonilla vuonna 1882. Talvisodan syttyessä sähkövalo oli levinnyt Etelä- ja Länsi- Suomeen. ==Erilaisia sähkölamppuja== Erilaiset valoa tuottavat lamput ja niihin kytkeytyvä tekniikka on osa sähkövalaistusta. Valaisimien sähkövirta siirretään tyypillisesti sähköverkon välityksellä, tai tuotetaan paikallisesti (esimerkiksi ajoneuvon polttomoottorin tai muun sähkögeneraattorin avulla). Tilapäisissä tai liikuteltavissa valaisimissa kuten taskulampuissa voidaan sähkövirta ottaa akustosta tai paristoista. * kaarilamppu * hehkulamppu ja halogeenilamppu * kaasupurkauslamput: ** loistelamppu ja neonputki ** energiansäästölamppu ** elohopeahöyrylamppu ** monimetallilamppu ** suurpainenatriumlamppu ** matalapainenatriumlamppu ** ksenonlamppu ** rikkiplasmalamppu ** induktiolamppu * LED * mustavalolamppu == Katso myös == * Valaistus * Valovirta ja valotehokkuus == Lähteet == == Aiheesta muualla == *Valonlähteiden vertailua, STEK *The Electric Lamp, Edison Tech Center Luokka:Valaistus
Injektio (lääketiede)

Injektiolla tarkoitetaan lääketieteessä nestemäisen lääkevalmisteen antotapaa käyttäen injektioruiskua ja siihen kiinnitettyä onttoa injektioneulaa. Injektion anto on eräs yleisimmistä hoitotoimista terveydenhuollossa. Pitkävaikutteista injektiovalmistetta kutsutaan nimellä depotinjektio (esimerkiksi pitkävaikutteinen insuliini, flufenatsiini, risperidoni). Nestemäisen lääkevalmisteen (esimerkiksi nesteytyksessä keittosuolaliuoksen) antamista suonensisäisesti tiputuspussia tai -pulloa käyttäen kutsutaan infuusioksi. ==Syitä injektion antoon== Lääkeaineen antamista injektiona kutsutaan parenteraaliseksi (’suolen ohittavaksi’) antotavaksi. Potilas voi olla kykenemätön ottamaan lääkettä suun kautta, jos hän on pahoinvoiva, kouristeleva tai tajuton, eikä hänellä ole nenä-mahaletkua. Tällöin voidaan turvautua injektioon, mikäli lääkkeen antaminen muutakaan reittiä käyttäen, esimerkiksi rektaalisesti peräpuikkona tai peräruiskeena ei ole mahdollista. Joissakin tapauksissa imeytymishäiriö tai vastaava tekijä, kuten ns. sisäisen tekijän puutos B12-vitamiinin puutostilan taustalla, voi estää imeytymisen ruoansulatuskanavassa, jolloin injektio on ainoa käytettävissä oleva hoitomuoto. Jotkin lääkeaineet hajoavat tai muuttuvat ruoansulatuskanavassa epäaktiivisiksi tai eivät imeydy suolen läpi, joten ne on injisoitava (esimerkiksi hepariini ja leptiini). Laskimoon injisoimalla lääkeaine siirtyy verenkiertoon nopeammin kuin suun tai peräsuolen kautta, jolloin potilaan tila saadaan kohenemaan nopeasti, mistä on hyötyä etenkin ensi- ja tehohoidossa. Joissakin tapauksissa lääkeaineen vaikutus on tarpeen rajata tietylle alueelle injektion avulla. Paikallis- tai johtopuudutuksessa puudutusvaikutus saadaan aikaan toivotulle alueelle injektoimalla puuduteaine kudokseen, hermoon tai hermojuureen. Vastaavasti esimerkiksi erektiohäiriön hoidossa käytetään verisuonia laajentavia lääkeaineita, jotka injektoidaan suoraan siittimen paisuvaiskudokseen. Myös rokotukset annetaan yleensä injektoimalla rokote lihakseen. ==Injektion antoreittejä== *intraspinaalinen (selkäydinkanavaan) *intramuskulaarinen (lihakseen) *intravenoosinen (laskimoon) *subkutaaninen (ihon alle) *intra-arteriaalinen (valtimoon) *intrakutaaninen (ihon sisään) ==Historia== Maailman ensimmäisen injektion verisuoneen suoritti englantilainen arkkitehti Christopher Wren vuonna 1656. Hän antoi koe-eläimenä toimineelle koiralle oopiumia suoneen. Modernit injektioneulat ja ruiskut kehitettiin 1800-luvulla. ==Katso myös== * Suonensisäinen käyttö ==Lähteet== Luokka:Lääketiede
Jokioisten voimalaitos

Jokioisten voimalaitos on pienvesivoimalaitos Jokioisissa, Loimijoessa. Alun perin voimalaitos tuotti sähköä lähinnä Ferraria Oyn tarpeisiin. Monien muiden kaltaistensa laitosten tavoin 1920-luvulla rakennettu voimalaitos suljettiin kannattamattomana, ja laitos oli pitkään tyhjillään. Vuonna 1999 rakennuksen pohjakerrokseen rakennettiin nykyaikainen vesivoimalaitos, jossa on ns. putkiturbiinit. Voimalan vesi tulee patoaltaalta alkuperäisen kaltaista, noin sata metriä pitkää, osin puista, osin kallioon hakattua kourua pitkin. Laitoksen modernisoi Oy Vesirakentaja, ja laitteiston toimitti Waterpumps WP Oy. Voimalaitosta varten oli perustettu Jokioisten Voima Oy, joka oli alun perin Espoon Sähkö Oy:n omistuksessa, myöhemmin E.ON Finlandin ja sittemmin Fortum Power and Heat Oy:n omistama. Vuodesta 2012 alkaen laitos on ollut Koskienergia Oy:n hallinnassa. Voimalarakennus on suojeltu. Konsta Korpelan diplomityössä vuodelta 2020 pohditaan voimalan tulevia mahdollisuuksia.Konsta Korpela, Jokioisten vanha vesivoimalaitos. Käyttötarkoituksen muutos. Diplomityö. Tampereen yliopisto 2020. Viitattu 5.7.2024 Kunta päätti vuonna 2022 myydä 100 eurolla Jokioisten vesivoimalaitoksen (Ferrarian voimalaitos) rakennuksen Jokirannan Kiinteistöpalvelut Oy:lle.Päätettyä, Jokioisten kunta 19.9.2022. Viitattu 5.7.2024 Oikaisuvaatimuksesta huolimatta kunta ei muuttanut päätöstä.Jokioisten kunta ei muuta vanhan voimalarakennuksen myyntipäätöstä oikaisuvaatimuksesta huolimatta Forssan lehti 9.2.2023 ==Lähteet== ==Aiheesta muualla== *Ympäristövirasto *Voimalaitoksen tiedot Oy Vesirakentajan sivulla. Luokka:Jokioisten rakennukset ja rakennelmat Luokka:Loimijoki Luokka:Suomen vesivoimalat Luokka:Suomen padot
6,35 mm Browning

6,35 mm Browninghttps://web.archive.org/web/20120606081822/http://www.intermin.fi/intermin/images.nsf/files/33CA651FED8A01F0C2256FBE003048AF/$file/PIST+REV+IV+haku+02.pdf (tunnettu myös nimillä .25 ACP (Automatic Colt Pistol) ja 6,35 × 16mmSR) on John Browningin vuonna 1906 suunnittelema puolilaippainen, keskisytytteinen 6,35 mm:n pistoolinpatruuna. Saksalainen Decker tuotti myös revolvereita tälle patruunalle, tunnetumpi se on kuitenkin ns. "liivintaskupistoolien" patruunana. Colt Model 1908 Vest sekä Raven MP-25 ja Walther M9 ovat tälle patruunalle suunniteltuja.Sotilaskäsiaseet (toim. Graham Smith) 1996, s. 102-103. 6,35 mm Browningia käyttävät aseet ovat pienikokoisina helposti piilotettavia itsepuolustusaseita, joiden luvallisia käyttäjiä ovat esimerkiksi turvamiehet. Myös sotilaiden vara-aseissa on käytetty tätä kaliiperia.Sotilaskäsiaseet (toim. Graham Smith) 1996, s. 102. ==Lähteet== Luokka:Patruunat
7,65×17 mm Browning

7,65×17 mm BrowningPistol and revolver cartridges Pdf Archive.org (tunnettu myös muun muassa nimillä .32 ACP ja 7,65×17mm Browning SR) on John Moses Browningin suunnittelema puolivaippainen, keskisytytteinen pistoolin patruunaBullet measurements Pdf Archive.org. Browning suunnitteli patruunan ensimmäistä itselataavaa pistoolimalliaan, myöhempää FN Browning M1900 varten vuosina 1896 - 1897FN / Browning M.1900 (Browning No.1) pistol (Belgium) Modern Firearms .32 ACP 7.65 Browning , Yhdysvalloissa patruuna esiteltiin hänen Colt's Manufacturing Companylle suunnittelemansa Colt Model 1903 -pistoolin myötä ja sai siellä nimekseen aseen valmistajan mukaisesti .32 Automatic Colt Pistol (.32 ACP)Browning M.1903 (Browning No.2) pistol (Belgium). ==Lähteet== Luokka:Patruunat
9×17 mm Browning court

9×17 mm Browning courthttps://web.archive.org/web/20120606081822/http://www.intermin.fi/intermin/images.nsf/files/33CA651FED8A01F0C2256FBE003048AF/$file/PIST+REV+IV+haku+02.pdf (tunnettu myös muun muassa nimillä .380 ACP (Automatic Colt Pistol), 9 mm Browning Short, 9 mm Short, 9 mm Kurz ja 9x17 mm) on yhdysvaltalaisen John Moses Browningin Coltille vuonna 1908 suunnittelema urakantainen, keskisytytteinen pistoolin patruuna. ==Lähteet== Luokka:Patruunat
Slavonia

Slavonia on Kroatian itäisin suuralue. Se on alavaa maanviljelys- ja metsätalousaluetta, jonka rajoilla virtaa kolme jokea: Tonava idässä, Drava pohjoisessa ja Sava etelässä. Vuonna 2001 Slavoniassa oli yhteensä 891 259 asukasta.Census 2001 Suurin kaupunki on Osijek, jossa on noin 115 000 asukasta. Slavonia on historian kuluessa kuulunut moneen eri valtakuntaan. Viimeksi Kroatian sodan aikana Operaatio Salamassa 1995 kroaatit valtasivat Slavonian länsiosan serbeiltä. Itäosa oli YK:n erityisalue, ja se liitettiin Kroatiaan 1998. Alueella on jonkin verran öljy- ja maakaasuvaroja, mutta elintarviketeollisuus on sen johtava teollisuuden ala. Vehnä ja maissi ovat tärkeimmät viljelykasvit. Slavonia jaetaan viiteen piirikuntaan eli županiin: * Virovitica-Podravina Virovitičko-podravska županija * Požega-Slavonia Požeško-slavonska županija * Brod-Posavina Brodsko-posavska županija * Osijek- Baranja Osječko-baranjska županija * Vukovar-Syrmia Vukovarsko-srijemska županija == Lähteet == == Aiheesta muualla == Luokka:Kroatian maantiede
Poreč

Poreč () on kaupunki Istrian piirikunnassa Kroatian pohjoisosassa. Se on vanha satamakaupunki, jonka luonnonsatamaa suojaa pieni Sveti Nikolan saari. Kaupungissa asui vuoden 2018 arvion mukaan 17 502 asukasta, mutta kesäkaudella asukkaiden määrä jopa kolminkertaistuu. Jo 200-luvulla eaa. roomalaiset rakensivat Porečiin castran eli linnoitetun sotilasleirin. Siitä kasvoi kaupunki keisari Augustuksen valtakaudella. Roomalaisten jälkeen kaupunkia hallitsivat ostrogootit, Bysantti, frankit ja Venetsia. Itävalta-Unkari hallitsi kaupunkia pitkään vuoteen 1918, mutta vuosina 1797–1814 se oli Napoleonin hallussa. Ensimmäisen maailmansodan jälkeen Poreč kuului Italiaan. Mussolinin kukistumisen jälkeen 1943 kaupunki kuului Saksaan, vuodesta 1945 Jugoslaviaan ja vuodesta 1991 itsenäiseen Kroatiaan. Kristinusko sai jalansijaa Porečissa jo 300-luvulla. Bysanttilaiselta ajalta säilynyt Eufrasiuksen basilikan episkopaalinen rakennusryhmä Porečin kaupungin historiallisessa keskustassa on kuulunut Unescon maailmanperintöluetteloon vuodesta 1997. 500-luvulla rakennettu piispa Eufrasiuksen basilika on maailman parhaiten säilyneitä varhaiskristillisiä kirkkoja, ja se tunnetaan etenkin kultaisista mosaiikeistaan.Lomamatkat == Lähteet == == Aiheesta muualla == * Kaupungin verkkosivut Luokka:Kroatian kaupungit Luokka:Unescon maailmanperintökohteet Kroatiassa
AFC Eskilstuna

AFC Eskilstuna on ruotsalainen vuonna 2005 perustettu jalkapalloseura Solnasta, Suur-Tukholmasta. Joukkue pelaa Ruotsin toiseksi korkeimmalla sarjatasolla Superettanissa ja sen kotikenttä on Skytteholms IP-stadion, jonne mahtuu 3,500 katsojaa. Vuoteen 2012 asti seura tunnettiin nimellä Väsby United, joka syntyi kun Väsby IK ja Café Opera liittyivät yhteen. Väsby United sai Café Operan paikan Superettanissa. Vuonna 2013 joukkue vaihtoi kotipaikkaansa Upplands Väsbyn kunnasta Solnaan. Joukkue on solnalaisen AIK:n farmiseura. == Entisiä valmentajia == * Özcan Melkemichel * Per Olsson == Aiheesta muualla == * Seuran kotisivut Luokka:Ruotsalaiset jalkapalloseurat Luokka:Upplands Väsbyn kunta
Richard Smalley

Richard Errett Smalley (6. kesäkuuta 1943 Akron – 28. lokakuuta 2005 Houston) oli yhdysvaltalainen kemisti. Hän sai Nobelin kemianpalkinnon vuonna 1996 fullereenin löytämisestä. Smalley jakoi palkinnon Robert Curlin ja Harold Kroton kanssa. Curl opiskeli Michiganin yliopistossa ja suoritti alemman korkeakoulututkinnon vuonna 1965. Ennen kuin hän jatkoi opintojaan, hän työskenteli teollisuuden palveluksessa. Filosofian tohtorin arvon hän sai vuonna 1973 Princetonin yliopistosta. Smalley jatkoi tohtorintutkinnon jälkeisiä opintoja (post doc) Chicagon yliopistossa, jossa hän kehitti laserspektroskopiamenetelmiä yhdessä Lennart Whartonin ja Donald Levyn kanssa. Smalleyn fysiaalisen kemian tutkimukset kohdistuivat epäorgaanisiin ja puolijohderykelmiin. Tutkimuksissaan hän käytti silloin uutta massaspektoskopia menetelmää, joka perustui ionien resonanssiin syklotronissa. Robert Curl esitteli Smalleyn Harold Krotolle, joka arveli että tekniikkaa voisi soveltaa avaruuden pimeän aineen tutkimiseen. Tämä yhteistyö johti C60-molekyylin löytymiseen. Smalleyn viimeisimät tutkimukset kohdistuivat nanoteknologiaan, erityisesti hillinanoputkiin. Smalley kehitti ryhmineen tavan syntetisoida nanoputkia korkeassa paineessa hiilimonoksidista. Smalley oli näkyvä kokoojateorian vastustaja. Hän perusti vuonna 2000 Carbon Nanotechnologies Inc. -yrityksen, jotta hänen tieteelliset löydöksensä hyödyttäisivät ihmiskuntaa. Viimeisinä vuosinaan Smalley puhui voimakkaasti puhtaan energian puolesta. Hänen mukaansa koulutus on tässä tärkeässä asemassa. Vuonna 1999 Smalleyllä havaittiin Non-Hodgkinin lymfooma, joka myöhemmin kehittyi krooniseksi lymfaattiseksi leukemiaksi johon hän kuoli vuonna 2005. == Lähteet == Luokka:Nobelin kemianpalkinnon saajat Luokka:Yhdysvaltalaiset kemistit Luokka:Vuonna 1943 syntyneet Luokka:Vuonna 2005 kuolleet
Yrjö Karanko

Yrjö Pietari Karanko (ent. Krank; 1. elokuuta 1883 Kivijärvi – 21. marraskuuta 1957 Haapavesi) oli suomalainen hengellisen musiikin säveltäjä ja kanttori.Lestadiolaisen liikkeen laulukirjat. Hänen tuotantoonsa kuuluivat esimerkiksi ”Eksyneen laulu”, ”Sydämellä Jeesuksen” ja ”Musta poika Afrikan”. Yrjö Karangon isä oli Kivijärven kirkkoherra Frans Petter Krank. Karanko opiskeli musiikkia muun muassa Sibelius-Akatemiassa Oskar Merikannon ja Erkki Melartinin johdolla. Kansakoulunopettajaksi Karanko valmistui Kajaanin seminaarista, ja hän työskenteli Haapavedellä. Hän toimi myös suomentajana. Vuosina 1912–1915 hän teki tutkimusmatkan Yhdysvaltoihin. == Lähteet == Luokka:Suomalaiset säveltäjät Luokka:Suomalaiset opettajat Luokka:Vuonna 1883 syntyneet Luokka:Vuonna 1957 kuolleet
Vesa Kietäväinen

Vesa Tapio Kietäväinen (s. 25. huhtikuuta 1962 SodankyläElonet - Vesa Kietäväinen. Viitattu 5. heinäkuuta 2013.) on suomalainen näyttelijä. Hän esiintyi televisiosarjoissa Metsolat ja Taivaan tulet. Hänellä on kiinnitys Tampereen Työväen Teatteriin. ==Filmografia== === Elokuvat === Vuosi Elokuva Rooli 2012 Siinä näkijä missä tekijä Pohtola 1987 Niskavuoren Heta Jaakko Harjula === Televisiosarjoja === Vuosi Sarja Rooli 2016-2018 Korpelan kujanjuoksu Porari 2008 Sitoutumisen alkeet Miesasiakas 2007–2014 Taivaan tulet Aimo Peltoniemi 2006 Paavo ja Raili Jukkis 1997 Elämän suola poliisi 1993 Metsolat Make Rantala 1991 Pakanamaan kartta Freeze 1987 Kotirappu Kalle Yrjänä 1986 Kaivatut hoitaja == Lähteet == ==Aiheesta muualla == * Luokka:Suomalaiset näyttelijät Luokka:Vuonna 1962 syntyneet Luokka:Elävät henkilöt
Willie Garson

Willie Garson (20. helmikuuta 1964 – 21. syyskuuta 2021Willie Garson Dies: 'Sex And The City' Star Was 57) oli yhdysvaltalainen näyttelijä. Hänet tunnettiin varsinkin Stanford Blatchin roolista televisiosarjassa Sinkkuelämää, mutta hän oli esiintynyt myös lukuisissa muissa televisiosarjoissa ja elokuvissa, kuten Frendeissä ja elokuvassa Sekaisin Marista. == Lähteet == == Aiheesta muualla == * Luokka:Yhdysvaltalaiset näyttelijät Luokka:Vuonna 1964 syntyneet Luokka:Vuonna 2021 kuolleet
Klaus Ostwald

Klaus Ostwald (s. 26. elokuuta 1958 Bad Elster) on saksalainen mäkihyppääjä, joka edusti urallaan Itä-Saksaa. Ostwald saavutti MM-kilpailuista hopeaa Engelbergin joukkuemäestä vuonna 1984 ja pronssia vuotta myöhemmin Seefeldistä. Parhaimmillaan hän on yltänyt henkilökohtaisessa kilpailussa neljänneksi Oslon 1982 suurmäessä. Hänen suurin saavutuksensa Lentomäen MM- kulta Harrachovissa 1983. Maailmancupissa Ostwald voitti kaksi osakilpailua ja sijoittui kymmenen kertaa palkintokorokkeelle, hän sijoittui kokonaiskilpailun seitsemänneksi kaudella 1983–1984. Keski-Euroopan mäkiviikolla hän sijoittui toiseksi kaudella 1984–1985 ja kolmanneksi kaudella 1985–1986. Hän lopetti uransa kauteen 1986. == Lähteet == * Luokka:Itäsaksalaiset mäkihyppääjät Luokka:Vuonna 1958 syntyneet Luokka:Elävät henkilöt
Mika Myllyaho

Mika Juhani Myllyaho (s. 30. joulukuuta 1966 Kerava) on suomalainen teatterinjohtaja, teatteriohjaaja ja näytelmäkirjailija. Hän aloitti Kansallisteatterin pääjohtajana vuonna 2010. ==Henkilöhistoria== Mika Myllyaho syntyi Urho ja Lilja Myllyahon perheeseen. Nuorena hän soitti kitaraa ja lauloi yhtyeessä Urban Tango. Ennen Teatterikorkeakouluun pääsemistä Myllyaho opiskeli Lahden kansanopistossa. Hän valmistui Teatterikorkeakoulusta ohjaajaksi vuonna 1999. Myllyaho toimi vuosina 2002–2006 Teatterikorkeakoulun ohjaajantyön lehtorina ja oli vuodesta 1998 Ryhmäteatterin taiteellinen johtaja yhdessä kirjoittaja-ohjaaja Esa Leskisen kanssa. Myllyaho on ohjannut Ryhmäteatterissa ja Kansallisteatterissa. Vuonna 2007 Kansallisteatterin Willensaunassa sai kantaesityksensä hänen ohjaamanaan Sofi Oksasen näytelmä Puhdistus. Sama ohjaus on nähty myös Tampereen Teatterikesässä. Myllyaho on myös näytellyt sekä teatterissa että elokuvassa. Hän oli myös yksi Tampereen teatterikesän kolmesta taiteellisesta johtajasta vuodesta 2007 alkaen. == Ohjauksia == ===Ryhmäteatteri=== * Isla Negran postimies (1998) * Kokous (1998) * Oliwer Bukowski: Tokioon menossa (1999) * Ja hän puki takin yllensä (1999) * Waterloo (1999) * Sami Keski-Vähälä: Valtameren yllä (2000) * Peter Shaffer: Amadeus (2001) * Haapoja (2002) * Hamlet – 150 bpm (2003) * Mika Myllyaho: Paniikki (2005) * Sami Keski-Vähälä, Esa Leskinen, Tiina Lymi, Mika Myllyaho, Veikko Nuutinen, Harri Virtanen: Helsingin taivaan alla (ohjaus Esa Leskinen ja Mika Myllyaho, 2006) * Tuntematon sotilas (2007) * Mika Myllyaho: Kaaos (2008) * Mika Myllyaho: Harmonia (2009) ===Kansallisteatteri=== * Itkupilli (2000) * Persialainen syreeni (2000) * Kullervo (2001) * Mitä rauta maksaa? (2002) * Piknik (2002) * Martin McDonagh: Inishmoren luutnantti (2004) * Sofi Oksanen: Puhdistus (2007) * Täällä Pohjantähden alla 2011 (2011) * Kansanhiihto (2012) * Frankenstein (2013) * Kirsikkapuisto (2013) * Alli Jukolan tarina (2015) * Mika Myllyaho: Korjaamo (2018) * Mika Myllyaho: Kampaamo (2021) ===Seinäjoen kaupunginteatteri=== * Caligula (Seinäjoen kaupunginteatteri, 1997) * Pato (Seinäjoen kaupunginteatteri, 2000) ===Muut=== * Jusa Peltoniemi: Peltoniemen Hintrekin Surumarssi (Kokkolan kaupunginteatteri, 1995) * Astrid Lindgren: Veljeni Leijonamieli (Q-teatteri/Rymäteatteri, 2003; Suomenlinnan kesäteatteri, 2004) * Sinisen planeetan villit lapset (Lahden kaupunginteatteri, 2006) * Väinö Linna: Tuntematon sotilas (Suomenlinnan kesäteatteri, 2007) Lähde == Lähteet == ==Aiheesta muualla== * Kemppi, Emilia: Miten minusta tuli minä, Mika Myllyaho Ylen Elävä arkisto. 3.8.2010. * * Luokka:Suomalaiset teatteriohjaajat Luokka:Suomalaiset näyttelijät Luokka:Suomalaiset näytelmäkirjailijat Luokka:Suomalaiset teatterinjohtajat Luokka:Vuonna 1966 syntyneet Luokka:Elävät henkilöt
Esa Leskinen

Esa Kullervo Leskinen (s. 30. toukokuuta 1970 Jyväskylä) on suomalainen teatteriohjaaja ja näytelmäkirjailija. Vuodesta 2018 lähtien Leskinen on toiminut Suomen Kansallisteatterin pääohjaajana. Sitä ennen hän toimi Ryhmäteatterin taiteellisena johtajana vuosina 1997–2017. Esa Leskinen kirjoittaa Pääohjaajan blogia, joka on osa Kansallisteatterin Avauksia-blogia. == Ohjauksia == Ryhmäteatterissa: * Idiootti (1997) * Myrsky (2002) * Saatana saapuu Moskovaan (2007) * Päällystakki (2009) * Euroopan taivaan alla (2010) * Jatkuvaa kasvua (2011) * Jäniksen vuosi (2013) * Mielipuolen päiväkirja (2015) * Muodonmuutos (2017) Kansallisteatterissa: * Equus (1996) * Rikos ja rangaistus (2001) * Godot (1999) * Romeo ja Julia (2002) * Neljäs tie (2013) * Yhdestoista hetki (2019) == Lähteet == == Aiheesta muualla == * Pääohjaajan blogi Luokka:Suomalaiset näytelmäkirjailijat Luokka:Suomalaiset näyttelijät Luokka:Suomalaiset teatteriohjaajat Luokka:Suomalaiset teatterinjohtajat Luokka:Vuonna 1970 syntyneet Luokka:Elävät henkilöt
Karel Kodejška

Karel Kodejška (20. maaliskuuta 1947) on tšekkiläinen mäkihyppääjä, joka edusti urallaan Tšekkoslovakiaa. Kodejška voitti lentomäessä kaksi MM-mitalia: pronssia vuonna 1973 ja mestaruuden vuonna 1975. Kodejška osallistui Sapporon 1972 ja Innsbruckin 1976 talviolympialaisiin ja sijoittui parhaimmillaan Sapporossa 1972 normaalimäen kilpailussa seitsemänneksi. Maailmanmestaruuskilpailuissa hänen paras sijoituksensa oli kuudes sija suurmäen kilpailussa 1974. Kodejška valittiin Tšekkoslovakian Vuoden urheilijaksi 1975. == Lähteet == Luokka:Tšekkoslovakialaiset mäkihyppääjät Luokka:Vuonna 1947 syntyneet Luokka:Elävät henkilöt
Gary Dourdan

Gary Robert Dourdan (s. 11. joulukuuta 1966 Philadelphia, Pennsylvania, Yhdysvallat) on yhdysvaltalainen näyttelijä, joka tunnetaan parhaiten roolistaan Warrick Brownina televisiosarjasta CSI. ==Elämäkerta== Dourdan muutti nuorena perheensä kanssa Philadelphiasta Willingboroon, New Jerseyn. Kun Dourdan oli kuusivuotias, hänen 23-vuotias isoveljensä kuoli Haitilla pudottuaan motellin parvekkeelta. Kuolemantapaus jäi selvittämättömäksihttps://web.archive.org/web/20070108101425/http://thegarydourdanexperience.net/vanityfairmag.html. Dourdan kiinnostui samoihin aikoihin näyttelemisestä, musiikista ja taistelulajeista. Myöhemmin hän muutti New Yorkiin, jossa työskenteli ovimiehenä harjoitusstudiolla. ===Näyttelijänä=== Dourdan päätyi lopulta näyttelijäksi, kun näyttelijä ja tanssija Debbie Allen hankki hänelle roolin televisiosarjasta A Different World. Sarjan jälkeen Dourdan esiintyi muutamissa televisiosarjoissa ja elokuvissa, kuten Saarten salaisuus, Teräsmieheni ja Alien – ylösnousemus ennen kuin sai uransa merkittävimmän roolin televisiosarjasta CSI. Sarjan ohella hän on tehnyt myös muutamia äänirooleja animaatioihin, kuten Fillmore, Kim Possible, sekä vuonna 2008 julkaistuun elokuvaan Batman: Gothamin ritari. ==Aiheesta muualla== * Gary Dourdan CSI guide.comissa ==Lähteet== Luokka:Yhdysvaltalaiset televisionäyttelijät Luokka:Vuonna 1966 syntyneet Luokka:Elävät henkilöt
Flanderin ympäriajo 2008

Flanderin ympäriajo 2008 oli järjestyksessään 92. Flanderin ympäriajo. Kilpailu käytiin 6. huhtikuuta 2008 Brüggestä Ninoveen. Reitin pituus oli 264 kilometriä. Vuoden 2008 Flanderin ympäriajo käytiin kylmissä sääoloissa, taivaalta satoi niin vettä kuin luntakin. Huonoista oloista johtuen kilpailussa sattui paljon kaatumisia ja loukkaantumisia. Märät olot aiheuttivat erityisvaikeuksia mukulakivipintaisissa nousuissa. Useiden irtiottoyritysten jälkeen kärkeen muodostui 38 kilometriä ennen maalia ryhmä, johon kuuluivat Stijn Devolder, Karsten Kroon, Sebastian Langeveld, Alessandro Ballan ja George Hincapie. Juuri kun takaa-ajoryhmä oli tavoittamassa kärkimiehet 26 kilometriä ennen maalia Devolder lisäsi vauhtia karaten yksinäiseen irtiottoon. Häntä lähti tavoittamaan ryhmä, johon kuuluivat Sylvain Chavanel, Janek Tombak, Thor Hushovd ja Manuel Quinziato. Muur van Geraardsbergenin nousun jälkeen, 15 kilometriä ennen maalia Devolderin lähimmät uhkaajat olivat Ballan, Nick Nuyens, Niki Terpstra, Tom Boonen, Juan Antonio Flecha ja Grégory Rast. Muutamaa kilometriä myöhemmin Sebastian Langeveld lähti tavoittamaan Devolderia. Kuusi kilometriä ennen maalia Flecha tavoitti Langeveldin ja alkoi saavuttaa Devolderia. Hän ei kuitenkaan onnistunut aikeessaan vaan sai sen sijaan muutama kilometri ennen maalia seurakseen Nuyensin. Devolder voitti kilpailun 15 sekuntia ennen Nuyensia, joka kukisti Flechan loppukirissä. ==Lopputulokset== === Brugge–Ninove, 264 km === Ajaja Maa Joukkue Aika UCI ProTour-pisteet 1 Stijn Devolder Quick·Step - Innergetic 6.24.02 50 2 Nick Nuyens Cofidis + 0.15 40 3 Juan Antonio Flecha Rabobank s.a. 35 4 Alessandro Ballan Lampre-Fondital + 0.21 30 5 George Hincapie Team High Road s.a. 25 6 Filippo Pozzato Liquigas s.a. 20 7 Kurt Asle Arvesen Team CSC s.a. 15 8 Greg Van Avermaet Silence-Lotto s.a. 10 9 Simon Špilak Lampre-Fondital s.a. 5 10 Allan Johansen Team CSC s.a. 2 == Aiheesta muualla == *Virallinen sivusto Luokka:Flanderin ympäriajo Luokka:Pyöräilykausi 2008
Wow (Kylie Minoguen kappale)

Wow on toinen single Kylie Minoguen albumilta X. Se julkaistiin helmikuussa 2008. Sen ovat kirjoittaneet Kylie Minogue, Greg Kurstin ja Karen Poole. Kappaleen tuotti Greg Kurstin. ==Musiikkivideo== Kappaleen musiikkivideon on ohjannut Melina Matsoukas Los Angelesissa, Kaliforniassa tammikuussa 2008 samalla kun Kylien seuraavan singlen In My Arms video kuvattiin. Videossa Minogue nähdään tanssimassa klubissa. ==Listasijoituksia== Lista (2008) Paras sijoitus Australian ARIA Singles Chart"Wow World Chart Positions". aCharts.us. Viitattu 5. huhtikuuta 2008. 11 Bulgarian Airplay Chart 23 Eurochart Hot 100 Singles"Eurochart Hot 200 chart". APCChart.com. Viitattu 5. huhtikuuta 2008. 18 Irish Singles Chart 10 Britannian singlelista 5 Philippines Billboard Hot 100Philippines Hot 100 20 Lithuanian Airplay Chart 5 Billboard Dance Radio Airplay 2 ==Lähteet== Luokka:Kylie Minoguen kappaleet Luokka:Vuoden 2008 kappaleet Luokka:Greg Kurstinin tuottamat kappaleet
Vuoden muotokuvaaja

Vuoden muotokuvaaja -kilpailu on vuonna 1983 ensimmäisen kerran järjestetty Suomen Ammattivalokuvaajat ry:n vuosikilpailu. Kilpailun tarkoitus on muotokuvakentän ammatillisen tason ja arvostuksen nostaminen Kilpailun voittaja julistetaan Vuoden muotokuvaajaksi. == Vuoden muotokuvaaja== * 1975 Jaakko Ojala * 1983 Mona Mannerheimo * 1984 Pirkko Porthén-Salmi * 1985 Alli Leinonen * 1986 Liisa Siltanen * 1987 Ari Peuho * 1988 Paula Nikku * 1989 Kari Lakka * 1990 Kimmo Torkkeli * 1992 Liisa Kuisma * 1993 Harri Hinkka * 1994 Harri Virta * 1995 Harri Hinkka * 1996 Harri Virta * 1997 Pentti Pitkälahti * 1998 Ritva Välitalo * 1999 Krister Löfroth * 2000 Tuija Kotka-Ritavuori * 2002 Reijo Koirikivi * 2003 Toni Härkönen * 2004 Reijo Koirikivi * 2005 Patrik Raski * 2006 Tomi Aho * 2007 Petra Tiihonen * 2008 Onni Kinnunen * 2009 Irina Kolomijets * 2010 Sirpa Ryyppö-Himanen * 2011 Mikaela Löfroth * 2012 Johanna Karttunen * 2013 Antti Karppinen * 2014 Sami Reivinen * 2015 Vesa Tyni * 2016 Johanna Sjövall * 2017 Suvi Roiko * 2018 Emmi Virtanen ==Lähteet== Luokka:Valokuvakilpailut Luokka:Suomalaiset taide- ja kulttuuripalkinnot
Sievin kirkko

thumb|Sievin kirkko, sankarihaudat kesällä 2014 Sievin kirkko on Sievin seurakunnan neljäs kirkko. Kirkko sijaitsee Sievin kunnan hallinnollisessa keskustassa Haikolankylässä. Sievin seurakunta erotettiin vuonna 1650 Kalajoen emäseurakunnasta omaksi kappeliseurakunnaksi nimeltään Evijärvi. Ensimmäinen kirkko rakennettiin nykyisen Vanhakirkon kylän läheisyyteen vuonna 1654. Kirkko osoittautui kuitenkin liian pieneksi, ja niinpä samalle paikalle rakennettiin uusi isompi kirkko jo vuonna 1690. Tämä kirkko korvattiin Simon Silvénin rakentamalla kirkolla, joka valmistui 1775. Raution kylä erosi Sievin seurakunnasta omaksi kappeliseurakunnaksi vuonna 1826. Jo aiemmin kyläläiset olivat rakentaneet oman kirkon. Raution kylän eroaminen Sievin seurakunnasta johti uuden kirkon rakentamiseen uudelle paikalle lähemmäs uuden seurakunta- alueen keskustaa. Uuden ja siis nykyisen kirkkorakennuksen on suunnitellut Oulun läänin lääninarkkitehti L. I. Lindqvist. Kirkko valmistui vuonna 1861 ja se vihittiin käyttöön 30. kesäkuuta 1862. Kirkko on tyyliltään perinteinen puinen ristikirkko. Pituudeltaan kirkko on 46 metriä ja kirkontornilla on korkeutta 36,5 metriä. Kirkko on säilynyt varsin hyvin alkuperäisessä asussaan. Vuoden 1979 ulkomaalauksessa pyrittiin palauttamaan kirkon alkuperäinen väritys. Kirkon alttaritaulun Tulkaa minun tyköni kaikki työtä tekevät ja raskautetut on maalannut taiteilija Arthur Heickell. Taulu hankittiin kirkkoon vuonna 1915. == Lähteet == == Aiheesta muualla == * Kirkko Luokka:Pohjois-Pohjanmaan kirkkorakennukset Luokka:Suomen puiset ristikirkot Luokka:Ludvig Isak Lindqvistin suunnittelemat rakennukset Luokka:Suomen 1860-luvulla rakennetut kirkot